
HOTĂRÂRE

cu privire la difuzarea
evenimentelor de importanţă majoră
În conformitate cu prevederile art.13, art.51 alin.(1), art.52 alin.(2), art.54, art.56 alin.(6), art.58 lit.b) și e) din Codul audiovizualului al Republicii Moldova
şi în baza p.7, p.9, p.42 lit.c), d), m) şi n) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007,

în urma examinării

informaţiilor prezentate de președintele IPNA Compania „Teleradio-Moldova”, dl Constantin Marin, de şeful Serviciului marketing, vânzări, servicii, cercetare al IPNA Compania „Teleradio-Moldova”, dl Vitalie Cojocaru,
constatând

că veniturile în urma sponsorizărilor şi vânzărilor de publicitate pentru difuzarea meciurilor din Liga campionilor, în perioada anilor 2009-2012, au fost mai mici în raport cu cheltuielile IPNA Compania „Teleradio-Moldova” pentru difuzarea acestora,
că audienţa serviciului de programe „Moldova 1” în timpul difuzării meciurilor din Liga campionilor, de regulă, s-a situat pe locul doi la nivel naţional,
activitatea ineficientă, pe parcursul anului 2012, a Serviciului marketing, vânzări, servicii, cercetare a IPNA Compania „Teleradio-Moldova” în procesul de negociere a dreptului exclusiv de difuzare a meciurilor din Liga campionilor, în urma căruia drepturile de retransmitere a meciurilor din Liga campionilor au fost oferite unui serviciu de programe (post de televiziune) privat fără acoperire naţională integrală,
Consiliul de Observatori

HOTĂRĂŞTE:

1. Cuantumul maxim al cheltuielilor financiare pentru difuzarea evenimentelor de importanţă majoră, inclusiv a meciurilor de fotbal din Liga Campionilor, se va aproba de Consiliul de Observatori, la propunerea directorului televiziunii şi președintelui IPNA Compania „Teleradio-Moldova”.

Prezenta decizie a fost adoptată cu votul a 5 membri ai Consiliului de Observatori: „pentru” – V.Bogatu, D.Deleu, P.Grozavu, A.Peru-Balan, E.Rîbca; „contra” – R.Lozinschi-Hadei, V.Meșină-Prodan, V.Țapeș.

2. În termen de 10 zile lucrătoare, președintele IPNA Compania “Teleradio-Moldova” va oferi Consiliului de Observatori informaţia privind examinarea constatărilor din prezenta hotărâre.
Prezenta decizie a fost adoptată unanim, cu votul a 8 membri ai Consiliului de Observatori prezenţi la şedinţă.

3. Prezenta hotărâre intră în vigoare în ziua adoptării.

Preşedintele

Consiliului de Observatori                                                       Eugeniu Rîbca

Secretarul şedinţei
Consiliului de Observatori                                                      Viorica Bogatu

